El CF Gandia organitza aquest dijous el XXXV Trofeu Ciutat de Gandia
16 setembre 2019

## El CF Gandia organitza aquest dijous el XXXV Trofeu Ciutat de Gandia16 setembre 2019Última actualització: 14 juliol 2025

![](../gestion/img/_AO_0900-copia.jpg)  
  

El regidor Miguel Ángel Picornell acompanyat pel president del CF Gandia, Jesús Sendra han presentat aquest matí el XXXV Trofeu Ciutat de Gandia que enfrontarà el proper dijous 19 de setembre a les 20.00 hores a l'estadi Guillermo Olagüe al CF Gandia i la UD Castellonense.

**Miguel Ángel Picornell** va destacar el Trofeu Ciutat de Gandia com un dels més veterans que se celebren, ja que celebra la 35 edició. "_Els trofeus d'estiu es van convertir en una forma de presentar les novetats dels equips i també per aconseguir ingressos_".

**Jesús Sendra** ha recordat la importància del trofeu que es va iniciar en 1974 per inaugurar la llum artificial de l'estadi. "_Al llarg d'aquests anys han participat equips com Real Madrid-Castilla, Huracán de Montevideo, Betis, Numancia, Rayo Vallecano, Villareal i altres equips valencians de renom com l'Alcoià o l'Olímpic. Posteriorment i durant 10 anys el torneig va deixar de fer-se però en 2014 el reprenem amb un caràcter més local. Aquest any tindrem a la UD Castellonense, un referent en la seua categoria. Com en anteriors edicions el trofeu s'organitza abans de la Fira i Festes i suposa el tret d'eixida a la temporada del club"_.

El president del Club ha destacat que el club també organitzarà altres tornejos com el trofeu de Veterans el pròxim 9 d'octubre on participaran equips com el Villareal, Eldense, Levante o Benirredrà, entre d'altres.